open-index/open-wikipedia-markdown huggingface dataset:
Μπλάκφουτ

thumb|250px|Αρχηγός της φυλής Μπλάκφουτ (αριστερά)

Με τη συλλογική ονομασία **Μπλάκφουτ** (Μαυροπόδαροι) είναι γνωστές τρεις φυλές ιθαγενών στην καναδική επαρχία Αλμπέρτα και μια φυλή ερυθρόδερμων στην πολιτεία Μοντάνα των ΗΠΑ. Μεταξύ τους αποκαλούνται με το όνομα **Niitsitapii**, οι *Αληθινοί Άνθρωποι*, κι έχουν κοινή γλώσσα και πολιτισμό. 

## Ιστορία και πολιτισμός

Οι Μπλάκφουτ ήταν ανεξάρτητη φυλή ισχυρών πολεμιστών, των οποίων τα εδάφη επεκτείνονταν από το σημερινό Έντμοντον του Καναδά μέχρι τη Μοντάνα και τα Βραχώδη Όρη. Η βασική κοινωνική μονάδα των Μπλάκφουτ, εκτός από την οικογένεια, ήταν η ομάδα, που περιλάμβανε από 80 έως 240 άτομα, περίπου 10 έως 30 σκηνές. Έτσι, το μέγεθος δεν ήταν ούτε αρκετά μικρό, ώστε να αμυνθεί ενάντια σε κάποια επίθεση ή να βγει για κυνήγι, αλλά ούτε κι αρκετά μεγάλο, ώστε να διευκολύνει τις μετακινήσεις. Κάθε ομάδα είχε έναν αρχηγό, ο οποίος απολάμβανε το σεβασμό των υπολοίπων. Τα μέλη είχαν τη δυνατότητα να εγκαταλείψουν την ομάδα τους και να ενταχθούν σε κάποια άλλη της ίδιας φυλής.

Κατά τη διάρκεια του καλοκαιριού, οι επιμέρους ομάδες μαζεύονταν στις συγκεντρώσεις της φυλής, όπου σημαντικό ρόλο διαδραμάτιζαν οι πολεμικές κοινότητες. Η είσοδος σε μια τέτοια ομάδα προϋπέθετε γενναιότητα και θαρραλέα κατορθώματα.

Οι Μπλάκφουτ ήταν νομαδικές φυλές. Το χειμώνα, ζούσαν στις χειμερινές κατασκηνώσεις τους, οι οποίες συνήθως βρίσκονταν σε μια δασωμένη κοιλάδα κάποιου ποταμού. Ο λόγος εν μέρει ήταν πως την ίδια περίοδο, οι βίσονες προφυλάσσονταν από τις καταιγίδες και το χιόνι σε δασώδεις περιοχές, όπου η μετακίνησή τους ήταν πιο αργή, κάνοντας τα έτσι εύκολη λεία. Την άνοιξη, οι βίσονες έβγαιναν στα ανοιχτά λιβάδια: οι Μπλάκφουτ καθυστερούσαν κάπως τη μετακίνησή τους, από το φόβο χιονοθύελλας, και ξεκινούσαν το κυνήγι μόνο όταν είχαν τελειώσει οι προμήθειές τους. Στα μέσα του καλοκαιριού, οι επιμέρους ομάδες μαζεύονταν για τη μεγάλη γιορτή της φυλής, τον Χορό του Ήλιου, όπου συσφίγγονταν οι κοινωνικοί δεσμοί ανάμεσα στα μέλη της φυλής. Το φθινόπωρο, ετοιμάζονταν για τη μετακίνηση στα χειμερινά τους καταφύγια. 

Οι Μπλάκφουτ διατήρησαν τον παραδοσιακό τρόπο ζωής βασισμένο στο κυνήγι του βίσονα μέχρι την εξαφάνιση του είδους ως το 1881, οπότε και αναγκάστηκαν να προσαρμοστούν στις νέες συνθήκες, που καθορίστηκαν από τον ερχομό των ευρωπαίων εποίκων. Στις Ηνωμένες Πολιτείες, περιορίστηκαν στην περιοχή που καθοριζόταν από τη Συνθήκη του Λάραμι το 1887, ενώ νωρίτερα, το 1877, οι Μπλάκφουτ του Καναδά με ανάλογη συνθήκη εγκαταστάθηκαν στη νότια Αλμπέρτα. Οι Μπλάκφουτ έπρεπε να προσαρμοστούν σε έναν εντελώς καινούριο τρόπο ζωής, ενώ παράλληλα μαστίζονταν από διάφορες ασθένειες που είχαν φέρει μαζί τους οι ευρωπαίοι έποικοι, άγνωστες σε αυτούς. Τελικά, κατάφεραν να επιβιώσουν οικονομικά, αναπτύσσοντας γεωργία, κτηνοτροφία και ελαφριά βιομηχανία, ενώ παράλληλα προσάρμοσαν στις νέες συνθήκες και τον πολιτισμό και τις παραδόσεις τους. Ο πληθυσμός τους έφτασε τους 16.000 στον Καναδά και τους 15.000 στις Ηνωμένες Πολιτείες.

## Εξωτερικοί σύνδεσμοι

* Blackfoot Country

Κατηγορία:Ιθαγενείς της Βόρειας Αμερικής
Ζελεζνιτσάρ Σαραγέβο

Η **Ζελεζνιτσάρ** (Βοσνιακά: *Fudbalski Klub Željezničar*, αναφέρεται ενίοτε στα Κροάτικα και ως **Ζελιέζνιτσαρ**), είναι αθλητικός σύλλογος στο Σαραγέβο της Βοσνίας-Ερζεγοβίνης.

## Ιστορία
Ιδρύθηκε το 1921 με χρώματα το μπλε και άσπρο. Μέχρι το 1992 συμμετείχε στο Πρωτάθλημα Ποδοσφαίρου Γιουγκοσλαβίας και μετέπειτα στην Α' Κατηγορία της Βοσνίας-Ερζεγοβίνης. Την περίοδο 1984–85 έφτασε μέχρι τα ημιτελικά του Κυπέλλου ΟΥΕΦΑ.

Έχει ακόμα τα εξής αθλητικά τμήματα: χάντμπολ, στίβο, μπάσκετ, σκάκι, μπόουλινγκ, άρση βαρών, πινγκ πονγκ, τζούντο και ορειβασία.

## Τίτλοι στο ποδόσφαιρο
* Πρωτάθλημα Ποδοσφαίρου Γιουγκοσλαβίας: 1972
* Α' Κατηγορία Βοσνίας-Ερζεγοβίνης: 1998, 2001, 2002, 2009–10, 2011–12, 2012–13
* Κύπελλο Βοσνίας-Ερζεγοβίνης: 2000, 2001, 2002–03, 2010–11, 2011–12, 2017–18 
* Σούπερ Καπ Βοσνίας-Ερζεγοβίνης: 1998, 2000, 2001
* Πρωτάθλημα Γιουγκοσλαβίας Γυναικών: 1986

## Τίτλοι στο χάντμπολ
### Άντρες
* Πρωταθλήματα Γιουγκοσλαβίας: 1978
* Ευρωπαϊκό Κύπελλο Συνομοσπονδίας: 1982

### Γυναίκες
* Κύπελλα Βοσνίας-Ερζεγοβίνης: 1996, 1999, 2006

## Τίτλοι στο μπάσκετ γυναικών
* Φιναλίστ Κυπέλλου Γιουγκοσλαβίας: 1988, 1989
* Πρωταθλήματα Βοσνίας-Ερζεγοβίνης: 1998, 1999, 2002, 2003, 2004, 2005, 2006
* Κύπελλα Βοσνίας-Ερζεγοβίνης: 1998, 1999, 2003, 2004, 2005, 2006

## Παραπομπές


## Εξωτερικοί σύνδεσμοι

* Επίσημη ιστοσελίδα (Βοσνιακά)
* Ιστοσελίδα των οργανωμένων φιλάθλων της (Βοσνιακά)
* Το προφίλ της στην ιστοσελίδα Zeljo.com 

Κατηγορία:Ποδοσφαιρικές ομάδες Βοσνίας και Ερζεγοβίνης
Κατηγορία:Ιδρύσεις αθλητικών συλλόγων το 1921
Κατηγορία:Ιδρύσεις ποδοσφαιρικών ομάδων το 1921
Χάιντουκ Σπλιτ

Η **Χάιντουκ Σπλιτ** (κροατικά: *Hajduk Split*) είναι ποδοσφαιρικός σύλλογος με έδρα το Σπλιτ της Κροατίας.

## Ιστορία

Ιδρύθηκε στις 13 Φεβρουαρίου 1911 στην Αυστρουγγαρία, επικράτεια της οποίας ήταν τότε η Κροατία. Μέχρι το 1992 συμμετείχε στα πρωταθλήματα της πρώην Γιουγκοσλαβίας και σήμερα στα αντίστοιχα πρωταθλήματα της Κροατίας.

Χρώματα έχει το μπλε και κόκκινο, τα οποία είναι και τα εθνικά χρώματα της Κροατίας. Το ονομά της το οφείλει στους Χαϊντούκους, που ήταν οι Αρματολοί και οι κλέφτες της Κροατίας κατά την περίοδο της Οθωμανικής Αυτοκρατορίας, όταν η περιοχή ήταν επαρχία της.

## Τίτλοι

### Ποδόσφαιρο
* Πρωταθλήματα Γιουγκοσλαβίας: 1927, 1929, 1950, 1952, 1955, 1971, 1974, 1975, 1979
* Κύπελλα Γιουγκοσλαβίας: 1967, 1972, 1973, 1974, 1976, 1977, 1984, 1987, 1991
* Πρωταθλήματα Κροατίας: 1941, 1946, 1992, 1994, 1995, 2001, 2004, 2005
* Κύπελλα Κροατίας: 1993, 1995, 2000, 2003, 2010, 2013, 2022, 2023
* Σούπερ Καπ Κροατίας: 1992, 1993, 1994, 1995, 2004, 2005

### Υδατοσφαίριση αντρών
* Πρωταθλήματα Γιουγκοσλαβίας: 1947, 1948

## Παραπομπές


## Εξωτερικοί σύνδεσμοι

* Επίσημη ιστοσελίδα (Κροατικά)
* Torcida Fan Site (Κροατικά)
* HNK Hajduk Unofficial Webpage  (Αγγλικά) 
* Fanatical.hu (videoblog) - The fans of Hajduk Split (Αγγλικά)

Κατηγορία:Ιδρύσεις αθλητικών συλλόγων το 1911
Χ
Κατηγορία:Ιδρύσεις ποδοσφαιρικών ομάδων το 1911

Κατηγορία:Ποδοσφαιρικοί σύλλογοι με ιδιοκτήτες τους οπαδούς
Ασπάλαθος

Ο **ασπάλαθος** (επιστημονική ονομάσια: *Calicotome villosa*, Καλυκοτόμη η εριότριχος) είναι φυτό της μεσογειακής χλωρίδας και ανήκει στα ψυχανθή. Είναι ένας πολυετής αγκαθωτός θάμνος με ύψος μέχρι 1,5 με 2 μέτρα. Ανθίζει στις αρχές της άνοιξης και τα άνθη του έχουν έντονο κίτρινο χρώμα και χαρακτηριστική οσμή. Αναπτύσσονται σε δέσμες ή βότρυες των 2 έως 15 ανθέων. Ο καρπός του είναι μικρός χέδρωπας καλυμμένος γκριζόχρωμες τρίχες. Ο καρπός του τρώγεται από κατσίκες. Όταν οι βλαστοί ξεραθούν το καλοκαίρι μετατρέπονται σε σκληρά αγκάθια. Φύεται σε θαμνώνες σε ξηρές περιοχές με χαμηλό υψόμετρο.

Ο ασπάλαθος είναι επίσης γνωστός με τα ονόματα σπαλάχτρι, σπαλάθρι,ασπάλαθρος και ασφάλαθος. Το όνομα ασπάλαθος είναι αρχαίο και με αυτό περιγράφεται το φυτό από το Διοσκουρίδη. Θεωρείται ότι το όνομα προέρχεται  από κάποια άγνωστη προϊστορική γλώσσα της Μεσογείου. Οι αρχαίοι Έλληνες πίστευαν ότι με τους ασπαλάθους χτυπούσαν και τιμωρούσαν τους τυράννους στον Άδη. Σε αυτήν την ιστορική αναφορά βασίζεται το τελευταίο ποίημα που έγραψε ο Γιώργος Σεφέρης στις 31 Μαρτίου 1971, το οποίο ονομάζεται «*Επί Ασπαλάθων*».

## Πηγές
*Ασπάλαθος (Calicotome villosa)
*"Επί Ασπαλάθων..." Γ. Σεφέρης

## Εξωτερικοί σύνδεσμοι
* 
* 

Κατηγορία:Θάμνοι
Κατηγορία:Ψυχανθή
Κατηγορία:Μεσογειακή χλωρίδα
κατηγορία:Μελιτοφόρα φυτά
Κατηγορία:Ελληνική χλωρίδα
Ενσάρκωση

Ο όρος **ενσάρκωση** ετυμολογικά αναφέρεται στη σύλληψη, και γέννηση ενός πλάσματος (συνήθως άνθρωπος) που είναι και το μέσο με το οποίο εμφανίζεται ένας Θεός ή μια θεότητα ή μια δύναμη που προηγουμένως ήταν άυλη.

Οι πιο γνωστές θρησκείες που έχουν στη διδασκαλία τους κάποιας μορφής ενσάρκωση, είναι ο Χριστιανισμός, ο Βουδισμός και ο Ινδουϊσμός, χωρίς αυτό να σημαίνει πως δεν υπάρχουν και άλλες λιγότερο γνωστές θρησκευτικές εκδηλώσεις, που αναφέρονται σε μία σε πολλές ενσαρκώσεις.

## Χριστιανισμός

Στο Χριστιανισμό, στις περισσότερες ομολογίες (Καθολική Εκκλησία, Ορθόδοξη Εκκλησία και στις περισσότερες Προτεσταντικές), το δόγμα της ενσάρκωσης ή ενανθρώπησης του Χριστού (ενσάρκωση και ενανθρώπηση εδώ ταυτίζονται) είναι το σημαντικότερο χωρίς το οποίο δεν θα υπήρχαν αυτές οι ομολογίες. Η Καινή Διαθήκη αναφέρει, "" Α'Ιωαν.4,3. Βλέπε Ενανθρώπηση

## Βουδισμός

## Ινδουϊσμός



## Δείτε επίσης
* Ενανθρώπηση

## Εξωτερικοί σύνδεσμοι

Κατηγορία:Θρησκευτική ορολογία
Κατηγορία:Χριστιανική φιλοσοφία
Κατηγορία:Πνευματικότητα
Κατηγορία:Αντιλήψεις για το Θεό
Ντιναμό Ζάγκρεμπ

Η **Ντιναμό Ζάγκρεμπ** (κροατικά: *Dinamo Zagreb*) είναι ποδοσφαιρικός σύλλογος του Ζάγκρεμπ της Κροατίας.

Αναφέρεται ως *Δυναμό* ή *Ντιναμό* (ορθή προφορά *Ντινάμο*, αν και έχει επικρατήσει το *Ντιναμό* στην ελληνική αθλητικογραφία).

Ως έδρα της χρησιμοποιεί το Στάδιο Μάκσιμιρ στην ομώνυμη συνοικία του Ζάγκρεμπ. Κύρια χρώματα της ομάδας είναι το μπλε και το άσπρο.

## Ιστορία
Ιδρύθηκε στις 26 Απριλίου 1945, με τη συγχώνευση των τριών ομάδων του Ζάγκρεμπ που υπήρχαν πριν τον πόλεμο: της **[[Γκρατσιάνσκι Ζάγκρεμπ|Γκρατσιάνσκι]]** (HŠK Građanski) πρωταθλήτριας Γιουγκοσλαβίας τα έτη 1923, 1926, 1928, 1937 και 1940, της **[[Κονκόρντια Ζάγκρεμπ|Κονκόρντια]]** (HŠK Concordia) πρωταθλήτριας Γιουγκοσλαβίας τα έτη 1930 και 1932 και της **[[ΧΑΣΚ Ζάγκρεμπ|ΧΑΣΚ]]** (HAŠK) πρωταθλήτριας Γιουγκοσλαβίας το 1938.

Το 1967, η Ντιναμό Ζάγκρεμπ θριάμβευσε στο Κύπελλο Διεθνών Εκθέσεων, παρόλο που δεν θεωρείτο από τις μεγάλες ομάδες του ευρωπαϊκού ποδοσφαίρου. Με παίκτες μάλλον άσημους, επικράτησε της αγγλικής Λιντς Γιουνάιτεντ, των Σπρέικ, Κούπερ, Μπελ, Μπρέμνερ, Τζακ Τσάρλτον, Χάντερ, Λόριμερ, Γκρέι κ.α. Τη νίκησε 2-0 στο Ζάγκρεμπ (30 Αυγούστου) και απέσπασε λευκή ισοπαλία 0-0 στο Ληντς (6 Σεπτεμβρίου).

Τον Ιούνιο του 1991, η Ντιναμό Ζάγκρεμπ μετονομάστηκε σε **ΧΑΣΚ Γκρατσιάνσκι**, ενώ το 1993 άλλαξε το ονομά της σε **Κροάτια** (Croatia) μέχρι το 2000 που ξαναπήρε το παλιό της όνομα.

## Τίτλοι
* Κύπελλο Διεθνών Εκθέσεων (**1**): 1967
* Πρωτάθλημα Γιουγκοσλαβίας (**4**): 1948, 1952, 1958, 1982
* Κύπελλο Γιουγκοσλαβίας (**7**): 1951, 1960, 1963, 1965, 1969, 1980, 1983
* Πρωτάθλημα Κροατίας (**24**): 1993, 1996, 1997, 1998, 1999, 2000, 2003, 2006, 2007, 2008, 2009, 2010, 2011, 2012, 2013, 2014, 2015, 2016, 2018, 2019, 2020, 2021, 2022, 2023
* Κύπελλο Κροατίας (**16**): 1994, 1996, 1997, 1998, 2001, 2002, 2004, 2007, 2008, 2009, 2011, 2012, 2015, 2016, 2018, 2021
* Σούπερ Καπ Κροατίας (**7**): 2002, 2003, 2006, 2010, 2013, 2019, 2022
* Βαλκανικό Κύπελλο (**1**): 1977

## Εξωτερικοί σύνδεσμοι

* Επίσημη ιστοσελίδα
* Bad Blue Boys
* Zagreb's Blues unofficial
* Videoblog - Fans of Dinamo


Κατηγορία:Ιδρύσεις αθλητικών συλλόγων το 1945
Κατηγορία:Ιδρύσεις ποδοσφαιρικών ομάδων το 1945
Κατηγορία:Ποδοσφαιρικές ομάδες Κροατίας
Κατηγορία:Ζάγκρεμπ
Παρτιζάν Βελιγραδίου (ποδόσφαιρο)

:*Για όλες τις δραστηριότητες του συλλόγου, δείτε: [[Παρτιζάν Βελιγραδίου|Παρτιζάν]]*

Η **Παρτιζάν** ή **Παρτίζαν (**σερβικά : Партизан / Partizan, ορθός τονισμός στη 2η συλλαβή) είναι το ποδοσφαιρικό τμήμα της Παρτιζάν Βελιγραδίου και εδρεύει στο Βελιγράδι της Σερβίας. Η Παρτιζάν αγωνίζεται στο Πρωτάθλημα Σερβίας (Суперлига Србије, Superliga Srbije) και έχει περάσει ολόκληρη την ιστορία της στην κορυφαία κατηγορία του γιουγκοσλαβικού και του σερβικού ποδοσφαίρου. Οι οπαδοί της ομάδας φέρουν το προσωνύμιο *νεκροθάφτες* (σερβ. Гробари).

Είναι η δεύτερη πιο επιτυχημένη ομάδα στη Σερβία, έχοντας κερδίσει συνολικά σαράντα τρία τρόπαια, συμπεριλαμβανομένων των είκοσι έξι εθνικών πρωταθλημάτων, δεκατεσσάρων εθνικών κυπέλλων, ενός εθνικού Supercup, καθώς και ενός Mitropa Cup, ενώ κατατάσσεται 2η στον πίνακα όλων των εποχών του Πρωταθλήματος ποδοσφαίρου Γιουγκοσλαβίας.

## Ιστορία
Η Παρτιζάν ιδρύθηκε στις 4 Οκτωβρίου του 1945 και σε όλη την διάρκεια της Γιουγκοσλαβίας ήταν η ομάδα του στρατού. Χρώματα έχει το άσπρο και μαύρο. Το σωματείο και οι φίλαθλοι της Παρτιζάν αδελφοποιήθηκαν με το σωματείο και τους φιλάθλους του ΠΑΟΚ.

## Επιτυχίες

* Φιναλίστ ΟΥΕΦΑ Τσάμπιονς Λιγκ: 1966.
* Πρωτάθλημα ποδοσφαίρου Γιουγκοσλαβίας (11): 1947, 1949, 1961, 1962, 1963, 1965, 1976, 1978, 1983, 1986, 1987.
* Πρωτάθλημα ποδοσφαίρου Σερβίας και Μαυροβουνίου (8): 1993, 1994, 1996, 1997, 1999, 2002, 2003, 2005.
* Πρωτάθλημα ποδοσφαίρου Σερβίας (8): 2008, 2009, 2010, 2011, 2012, 2013, 2015, 2017.
* Κύπελλο ποδοσφαίρου Γιουγκοσλαβίας (5): 1947, 1952, 1954, 1957, 1989.
* Κύπελλο ποδοσφαίρου Σερβίας και Μαυροβουνίου (4): 1993, 1994, 1998, 2001.
* Κύπελλο Σερβίας (7): 2008, 2009, 2011, 2016, 2017, 2018, 2019.
* Σούπερ Καπ Γιουγκοσλαβίας (1): 1989.

## Παραπομπές


## Εξωτερικοί σύνδεσμοι
*

ΦΚ
Κατηγορία:Ιδρύσεις ποδοσφαιρικών ομάδων το 1945
Κατηγορία:Ποδοσφαιρικές ομάδες Γιουγκοσλαβίας
ΦΚ Σαράγεβο

Η **Φ.Κ. Σαράγεβο** (βοσνιακά: F.K. Sarajevo) είναι αθλητικός σύλλογος της Βοσνίας-Ερζεγοβίνης που εδρεύει στην πόλη του Σαράγεβο.
## Ιστορία

Ιδρύθηκε στις 24 Οκτωβρίου του 1946 ως **Τορπέντο**. Το 1947, άλλαξε την ονομασία της σε **ΣΝ Μετάλατσα Σαράγεβο** και το 1949 πήρε το σημερινό της όνομα. Μέχρι το 1992 συμμετείχε στο Πρωτάθλημα ποδοσφαίρου Γιουγκοσλαβίας.

## Τίτλοι
*Πρωτάθλημα ποδοσφαίρου Γιουγκοσλαβίας(3): 1966-1967, 1984-1985
*Κύπελλο ποδοσφαίρου Γιουγκοσλαβίας (φιναλίστ): 1966-1967, 1982-1983
*Πρωτάθλημα ποδοσφαίρου Βοσνίας-Ερζεγοβίνης(5): 1998-1999, 2006-2007, 2014-2015, 2018-2019, 2019-2020
*Κύπελλο Βοσνίας-Ερζεγοβίνης (8):1996-1997, 1997-1998, 2001-2002, 2004-2005, 2013-2014, 2018-2019, 2020-2021, 2024-25
*Σούπερ Καπ Βοσνίας-Ερζεγοβίνης: 1996-1997

## Χορηγοί και κιτ

## Σημειώσεις

## Εξωτερικοί σύνδεσμοι
*Επίσημη Ιστοσελίδα 
*Η Σαράγεβο στο uefa.com 

Κατηγορία:Ποδοσφαιρικές ομάδες Βοσνίας και Ερζεγοβίνης
Κατηγορία:Ιδρύσεις αθλητικών συλλόγων το 1946
Κατηγορία:Ιδρύσεις ποδοσφαιρικών ομάδων το 1946
Κατηγορία:ΦΚ Σαράγεβο
Βελέζ Μόσταρ

Η **Βελέζ** (κροάτικα: *"Velež"*, Σερβικά: *"Вележ"*) είναι ποδοσφαιρικός σύλλογος στο Μόσταρ της Βοσνίας και Ερζεγοβίνης.

Ιδρύθηκε το 1922 με χρώματα το κόκκινο και άσπρο. Στη Βελέζ άρχισε και ολοκλήρωσε την καριέρα του ως παίκτης ο Ντούσαν Μπάγεβιτς, ενώ αυτή υπήρξε και η πρώτη ομάδα που ανέλαβε ως προπονητής.

## Τίτλοι
* **2** κύπελλα Γιουγκοσλαβίας: 1980-81, 1985-86
* **1** Βαλκανικό Κύπελλο: 1980-81

## Παραπομπές


## Εξωτερικοί σύνδεσμοι
* FK Velez Official Website
* FK Velez Unofficial Website
* FK Velez Supporters R.A Mostar Site
* FK Velez Supporters R.A Ilidza Website

Κατηγορία:Ποδοσφαιρικές ομάδες Βοσνίας και Ερζεγοβίνης
Κατηγορία:Ιδρύσεις ποδοσφαιρικών ομάδων το 1922
Μπόρατς Μπάνια Λούκα

Η **Μπόρατς Μπάνια Λούκα** (Σερβικά: *"Борац"*, κροάτικα: *"Borac"*), είναι αθλητικός σύλλογος της Βοσνίας-Ερζεγοβίνης, με έδρα την πόλη Μπάνια Λούκα. 

## Ιστορία
Ιδρύθηκε στις 4 Ιουνίου του 1922 σαν **Ραντνίσκι σπόρτ κλάμπ Μπόρατς** και το 1945 άλλαξε όνομα και πήρε το σημερινό. Το 1953 ανέβηκε στη Β΄ κατηγορία και το 1962 στην Α΄. Έχει κατακτήσει ένα Κύπελλο ποδοσφαίρου Γιουγκοσλαβίας. Το 2008 ανέβηκε στη πρώτη κατηγορία στο Πρωτάθλημα ποδοσφαίρου Βοσνίας-Ερζεγοβίνης. Είναι ομάδα των Σέρβων της Βοσνίας.

## Άλλα τμήματα
Εκτός από το ποδόσφαιρο έχει τμήμα χάντμπολ που ιδρύθηκε το 1950, το οποίο εχει κατακτήσει δύο ευρωπαϊκούς τίτλους. Μέχρι το 1992 συμετείχε στο πρωτάθλημα Γιουγκοσλαβίας και σήμερα σε αυτό της Βοσνίας Ερζεγοβίνης.

Επίσης, έχει τμήμα πόλο που ιδρύθηκε το 1947.

## Ευρωπαϊκές συμμετοχές
### Συνοπτικά

## Τίτλοι
### Ποδόσφαιρο
* Πρωτάθλημα ποδοσφαίρου Βοσνίας-Ερζεγοβίνης: 2011, 2021, 2024
* Κύπελλο Βοσνίας-Ερζεγοβίνης: 2010, 2024
* Κύπελλο Βοσνίας-Ερζεγοβίνης (φιναλίστ): 2004
* Κύπελλο ποδοσφαίρου Γιουγκοσλαβίας: 1988
* Κύπελλο ποδοσφαίρου Γιουγκοσλαβίας (φιναλίστ): 1958
* Μιτρόπα Καπ: 1992

### Χάντμπολ
* Κύπελλο πρωταθλητριών Ευρώπης αντρών: 1976
* Φιναλίστ Κυπέλλου πρωταθλητριών Ευρώπης αντρών: 1975
* Ευρωπαϊκό Κύπελλο Συνομοσπονδίας αντρών: 1991
* Πρωταθλήτρια: 7 φορές
* Κυπελλούχος: 4 φορές

## Παραπομπές


## Εξωτερικοί σύνδεσμοι
* 
* https://web.archive.org/web/20061205050853/http://boracbl.net/


Κατηγορία:Ποδοσφαιρικές ομάδες Βοσνίας και Ερζεγοβίνης
Κατηγορία:Ιδρύσεις αθλητικών συλλόγων το 1922
Κατηγορία:Ιδρύσεις ποδοσφαιρικών ομάδων το 1926
Κατηγορία:Ποδοσφαιρικές ομάδες Γιουγκοσλαβίας
Κύπελλο Γιουγκοσλαβίας (ποδόσφαιρο νέων)

Το **Κύπελλο Ποδοσφαίρου Γιουγκοσλαβίας Νέων** ξεκίνησε το 1963 και η τελευταία διοργάνωση έγινε το 1991, όταν και διαλύθηκε η Γιουγκοσλαβία.

## Πρωταθλητές

*1964  
*1965  
*1966  
*1967  
*1968  
*1969  
*1970  
*1971  
*1972  
*1973  
*1974  
*1975  Τσέλικ Ζένιτσα
*1976  
*1977  
*1978  Φ.Κ. Νόβισαντ
*1979  
*1980  
*1981  Φ.Κ. Σουτζέσκα Νίκσικ
*1982  
*1983  
*1984  Βαρντάρ Σκοπίων
*1985  
*1986  
*1987  
*1988  
*1989  
*1990  
*1991  Διεκόπη

Κατηγορία:Ποδοσφαιρικές διοργανώσεις Γιουγκοσλαβίας
Γ
Πρωτάθλημα Γιουγκοσλαβίας ποδοσφαίρου γυναικών

Το **Πρωτάθλημα [[Γιουγκοσλαβία|Γιουγκοσλαβίας]] γυναικών** ξεκίνησε το 1974-1975 και σταμάτησε το 1992 με τη διάλυση της χώρας.

## Πρωταθλήτριες

*1976 Ζελιέζνιτσαρ Σαράγεβο
*1976 ZNK Ζάγκρεμπ
*1977 ZNK Ζάγκρεμπ
*1978 ZNK Ζάγκρεμπ
*1979 ZΦK Σλόγκα Ζέμουν
*1980 ZNK Σλόμποντνα 78΄Ζάγκρεμπ
*1981 ZΦK Σλόγκα Ζέμουν
*1982 ZNK Σλόμποντνα 78΄Ζάγκρεμπ
*1983 ZΦK Μάσινακ Νίς
*1984 ZΦK Μάσινακ Νίς
*1985 ZΦK Σλόγκα Ζέμουν
*1986 Ζελιέζνιτσαρ Σαράγεβο
*1987 ZNK Μαξιμίρ Ζάγκρεμπ
*1988 ZΦK Μάσινακ Νίς
*1989 ZΦK Μάσινακ Νίς
*1990 ZNK Μαξιμίρ Ζάγκρεμπ
*1991 ZΦK Μάσινακ Νίς

Κατηγορία:Ποδοσφαιρικές διοργανώσεις Γιουγκοσλαβίας
Δέστρα

**Δέστρα** ονομάζεται μόνιμη μεταλλική κατασκευή που φέρουν οι αποβάθρες, προβλήτες κλπ. η οποία και χρησιμεύει για την πρόσδεση σ΄ αυτήν των πλοίων με σχοινιά (κάβους)  ή συρματόσχοινα ή αλυσίδες (καδένες). Πρόκειται για σχετικά μεγάλη κατασκευή με επάλληλες εξογκώσεις που εμφυτεύεται κατά τα 2/3, κατά την κατασκευή του προβλήτα.

Όταν στην δέστρα πρόκειται να προσδεθεί δεύτερο ή και τρίτο πλοίο τότε οι θηλιές των επόμενων σχοινιών θα πρέπει να περνούν πρώτα από μέσα από τη θηλιά του υφιστάμενου και στη συνέχεια στη δέστρα. Τούτο έχει ως συνέπεια την απελευθέρωση του όποιου κάβου χωρίς να χρειάζεται το λύσιμο των τελευταίων.

Κατηγορία:Εξοπλισμός λιμένων
Κατηγορία:Ναυτική τέχνη
Ακτή

[right|thumb|270px|Η ανατολική ακτή της [Βραζιλίας στον Ατλαντικό Ωκεανό.]] 
right|thumb|270px|Ακτή κλίσης 90<sup>ο</sup> στη Βόρεια Γαλλία - Ντουβρ.

**Ακτή** χαρακτηρίζεται η τελευταία προς τη θάλασσα (ή αντίστοιχα όχθη σε λίμνη ή ποταμό), εσχατιά της ξηράς. Συνηθέστερα, η παραθαλάσσια έκταση της ξηράς που γεωλογικά φαίνεται να τερματίζει προς τη θάλασσα.

Ανάλογα της γραμμής κλίσης που παρουσιάζουν, οι ακτές διακρίνονται σε:
* "Εν χρω": χαρακτηρίζονται εκείνες που παρουσιάζουν σχεδόν μηδενική κλίση, σύριζα με την επιφάνεια της θάλασσας και είναι ιδιαίτερα επικίνδυνες, σε κατάσταση ηρεμίας, στη ναυσιπλοΐα.
* Ομαλές: χαρακτηρίζονται εκείνες που παρουσιάζουν κλίση μέχρι 15°
* Υπόκρημνοι: χαρακτηρίζονται εκείνες που παρουσιάζουν κλίση 15° - 25°
* Κρημνώδεις: χαρακτηρίζονται εκείνες που παρουσιάζουν κλίση 25° - 45°
* Απόκρημνες: χαρακτηρίζονται εκείνες που παρουσιάζουν κλίση 45° - 70° και
* Απορρώγας: χαρακτηρίζονται εκείνες που παρουσιάζουν κλίση 90° ή αρνητική κλίση.

Επί της ακτής καθορίζεται ο **[[αιγιαλός]]**, δηλαδή η «γραμμή αιγιαλού» και εξ' αυτής η **[[παραλία]]**, δηλαδή το «πλάτος» ή η «ζώνη της παραλίας». Ό,τι υφίσταται επί των ακτών και έχει σχέση προς τη θάλασσα χαρακτηρίζεται «επάκτιο», (π.χ. σταθμός, πυροβολείο κ.λπ.). Αντίθετα ό,τι βρίσκεται επί των ακτών και έχει σχέση ή ανάγεται προς την ξηρά χαρακτηρίζεται «παράλιο».

## Δείτε επίσης
* Ακτογραφία
* Ακτή (αρχαιότητα)
* Αιγιαλός
* Γαλικιανή ακτή
* Παραλία

## Εξωτερικοί σύνδεσμοι
* 
* 

Κατηγορία:Παραλίες
Κατηγορία:Ναυτική γεωγραφία
Κατηγορία:Διεθνές Δίκαιο Θαλάσσης
Μεγανήσι

Το **Μεγανήσι** ή **Μεγαλονήσι** ή **Μακρονήσι** είναι νησί του Ιονίου πελάγους μεταξύ Λευκάδας και Αιτωλοακαρνανίας.

## Γεωγραφικά στοιχεία
Το Μεγανήσι είναι το μεγαλύτερο νησί του συμπλέγματος των Πριγκηπονήσων Λευκάδας, γι' αυτό και ονομάζεται έτσι. Έχει έκταση 20,100 τ. χλμ. ψηλότερο σημείο στα 301 μέτρα και πληθυσμό 1.041 κατοίκους σύμφωνα με την απογραφή 2011 ενώ με την απογραφή του 2001 είχε 1.090. Το Μεγανήσι ανήκει επίσης στο ευρύτερο σύμπλεγμα των Τηλεβοΐδων νήσων. Οι κάτοικοί του ασχολούνται με τη γεωργία, κτηνοτροφία και αλιεία.

Το Μεγανήσι αποτελεί δήμο του νομού Λευκάδας, με πληθυσμό 1.092 κατοίκους σύμφωνα με την απογραφή του 2001. Στο νησί υπάρχουν τρία χωριά, το Κατωμέρι (η έδρα του δήμου από το 1990), το Βαθύ και το Σπαρτοχώρι. Στον δήμο Μεγανησίου ανήκει και η γνωστή νησίδα Σκορπιός.

Η πρόσβαση στο νησί γίνεται μόνο από την πλευρά της Λευκάδας. Για το Μεγανήσι υπάρχουν τακτικά δρομολόγια πλοίου από το Νυδρί. Το πλοίο πιάνει στο λιμάνι του Σπαρτοχωρίου, τα Σπήλια με τη διάρκεια της διαδρομής να μην υπερβαίνει τα 25 λεπτά.

## Ιστορική αναδρομή
Στην αρχαιότητα και συγκεκριμένα στον καιρό του Στράβωνα το Μεγανήσι ονομαζόταν **Τάφος** ή **Ταφιάς** και ανήκε στις λεγόμενους Ταφίες Νήσους, μαζί με τα υπόλοιπα νησιά μεταξύ Ακαρνανίας και Λευκάδας, όπως ο Κάλαμος (παλαιότερα Κάρνος), ο Καστός, η Άτοκος και το Αρκούδι. Κατά την εποχή του χαλκού αποτελούσε κέντρο του πειρατικού λαού των Τηλεβόων, οι οποίοι ονομάζονταν και Ταφίοι από το αρχαίο όνομα του Μεγανησίου και είχαν κυριαρχήσει στη γύρω θάλασσα. Με την παρακμή των Τηλεβόων το Μεγανήσι ακολούθησε την ιστορική πορεία της Λευκάδας μέχρι τις μέρες μας. Σύμφωνα με τον αστικό μύθο, κατά την περίοδο του Ελληνοϊταλικού πολέμου σε θαλάσσια σπηλιά του Μεγανησίου είχε τη μυστική του βάση το υποβρύχιο Παπανικολής.

## Εκκλησία

Το Μεγανήσι υπάγεται  εκκλησιαστικώς στην Ιερά Μητρόπολη Λευκάδος και Ιθάκης.

## Φωτογραφίες

Αρχείο:Meganisi - Atherinos Port.jpg|Το λιμάνι του Αθερινού
Αρχείο:Meganisi - Spilia.jpg|Όψη του λιμανιού των Σπηλίων από το "στεφάνι", Σπαρτοχώρι
Αρχείο:Μεγανήσι - Παραλία Φανάρι.jpg|Η δημοφιλέστερη παραλία του νησιού, το Φανάρι, Κατωμέρι


## Πηγές
* 

## Παραπομπές


Κατηγορία:Επτάνησα
Ακτοφυλακή

Με τον όρο **ακτοφυλακή** (Coast Guard) χαρακτηρίζεται γενικά η φύλαξη των ακτών μιας χώρας που διαθέτει ακτές. Κατ΄ επέκταση ονομάζεται έτσι και η Υπηρεσία ή το οργανωμένο Σώμα στο οποίο έχει ανατεθεί το έργο αυτό.

Ειδικότερα με τον αγγλικό όρο ονομάζεται το ομώνυμο στρατιωτικό Σώμα των ΗΠΑ, το οποίο και έχει ως αντικείμενο τη φύλαξη  και αστυνόμευση των αμερικανικών ακτών παράλληλα με εκείνες των χωρικών υδάτων.

Το Λιμενικό Σώμα − Ελληνική Ακτοφυλακή είναι το σώμα με αποστολή και ρόλο Ακτοφυλακής στην Ελλάδα
## Εξωτερικοί σύνδεσμοι

*
Δήμος Μεγανησίου

[μικρογραφία|Ο Δήμος Μεγανησίου, στην [Περιφερειακή Ενότητα Λευκάδας.]]
Ο **Δήμος Μεγανησίου** είναι Δήμος της Περιφερειακής Ενότητας Λευκάδας, στην Περιφέρεια Ιονίων Νήσων. Έδρα του Δήμου είναι το Κατωμέρι.

## Διοικητική διαίρεση

## Διοικητικές μεταβολές

## '''Διατελέσαντες δήμαρχοι'''

## Εξωτερικοί σύνδεσμοι
* Δήμος Μεγανησίου (ιστοσελίδα Δήμου Μεγανησίου)
*Περιφέρεια Ιονίων Νήσων (ιστοσελίδα Περιφέρειας Ιονίων Νήσων)
*Δήμος Μεγανησίου (σελίδα στο facebook)

## Φωτοθήκη

## Παραπομπές


## Εξωτερικοί σύνδεσμοι
* 


Κατηγορία:Δήμοι της Περιφέρειας Ιονίων Νήσων
Κατηγορία:Δήμοι της περιφερειακής ενότητας Λευκάδας
Ιννοκέντιος της Αλάσκας

Ο **Ιννοκέντιος της Αλάσκας** ο ισαπόστολος (κατά κόσμον **Ιβάν Ευσέγιεβιτς Ποπώφ – Βενιαμίνωφ**, 26 Αυγούστου 1797 – 31 Μαρτίου 1879), ήταν Ρώσος ιερέας, επίσκοπος, αρχιεπίσκοπος και μητροπολίτης της Μόσχας και Πασών των Ρωσιών. Είναι γνωστός για το ιεραποστολικό του έργο στην Αλάσκα και τη ρωσική Άπω Ανατολή κατά το 1800, καθώς επίσης καθώς και για τον μεγάλο ζήλο που επέδειξε στο έργο του. Ως λόγιος επέδειξε σημαντικές ικανότητες κατανόησης των γηγενών γλωσσών και των τοπικών ιδιωμάτων στις περιοχές που επισκέφθηκε. Έγινε επίσκοπος και αρχιεπίσκοπος της Αλάσκας και της ρωσικής Άπω Ανατολής. Στη διάρκεια του βίου του έμαθε αρκετές από τις γηγενείς γλώσσες και ιδιώματα και υπήρξε συγγραφέας πολλών πρώιμων δοκιμίων για τους γηγενείς και τις γλώσσες τους, όπως επίσης και πολλών λεξικών και θρησκευτικών έργων σε αυτές τις γλώσσες. Μετέφρασε επίσης τμήματα της Βίβλου σε αρκετές γηγενείς γλώσσες. Πέθανε στις 31 Μαρτίου 1879, σε ηλικία 82 ετών, και ετάφη στην Λαύρα της Τρόιτσε-Σεργκίγεβα.

Στις 6 Οκτωβρίου 1977 η Ρωσική Εκκλησία ενεργώντας εκ μέρους της Ορθόδοξης Εκκλησίας της Αμερικής ανακήρυξε τον Ιννοκέντιο άγιο. Η μνήμη του εορτάζεται στις 31 Μαρτίου.

Το 1994, κατά τη διάρκεια ανασκαφών κοντά στον Ναό του Αγίου Πνεύματος στην Μονή Τρόιτσε-Σεργκίγιεβα ανακαλύφθηκαν τα λείψανα του Αγίου Ιννοκέντιου, τα οποία τιμήθηκαν τόσο από πιστούς της Αμερικής, όσο και από πιστούς της Ρωσίας.

## Παραπομπές

## Πηγές

* Βιογραφία
* Ορθόδοξα κείμενα από τον Ιννοκέντιο της Αλάσκας 

Κατηγορία:Άγιοι της Ορθόδοξης Εκκλησίας
Κατηγορία:Ρώσοι άγιοι
Κατηγορία:Μητροπολίτες Μόσχας
Βυθοκόρος

Η **Βυθοκόρος** (βυθός + κορέω =καθαρίζω), κοινώς "φαγάνα", ή βορβοροφάγος, ή "δραγάνα", ¨η "ντράγκα" εκ του αγγλικού όρου "dredger", είναι ιδιαίτερος τύπος πλοίου¹, συνηθέστερα  πλωτό ναυπήγημα χωρίς δική του πρόωση. Χρησιμοποιείται για εκβαθύνσεις, διανοίξεις, διαπλατύνσεις και γενικά τον καθαρισμό των βυθών, την αξιοποίηση διαμόρφωση ακτών για κατασκευή λιμενικών, τουριστικών κλπ. έργων.

Ο κλασσικός τύπος της βυθοκόρου συνίσταται από μια μηχανική διάταξη με ατέρμονα αλυσίδα που φέρεται σε τύμπανα μεταλλικού πλαισίου. Στους κρίκους της αλυσίδας αυτής φέρονται μικροί κάδοι που όταν φθάνουν στο βυθό με κάποια κλίση παραλαμβάνουν την λάσπη ("ιλύ") και κατά την επιστροφή τους την απορρίπτουν σε φορτηγίδες ή σε ίδια κύτη (αμπάρια) της βυθοκόρου που όταν γεμίσουν μετακινείται μακράν και τα απορρίπτει από ύφαλα ανοίγματα. 
thumb|left|260px|Βυθοκόρος με διάταξη αλυσίδας ρυμουλκούμενη
Αν όμως ο βυθός είναι βραχώδης απαιτείται προηγουμένως η εκσκαφή είτε με ειδικούς βραχοθραύστες, είτε με υποβρύχιους δυναμίτες. Ο "βραχοθραύστης" είναι ένα μηχανικό μακρύ χαλύβδινο εξάρτημα κυλινδρικού σχήματος, βάρους μερικών τόνων, το οποίο δια γερανού υψώνεται και αφήνεται να πέσει με ορμή στους βράχους μέχρι να τους θρυμματίσει, παρόμοιο μηχάνημα απαντάται ομοίως και σε εργασίες στη ξηρά.

Άλλος τύπος βυθοκόρων είναι οι αναρροφητικές οι οποίες διαθέτουν ένα μακρύ πρόβολο, που λαμβάνει διάφορες κλίσεις, σχήματος αρχαίου κριού, όπου φέρεται απορροφητικός σωλήνας και η άκρη του οποίου καταλήγει σε μεγάλη πολυφτερωτή έλικα. Συνήθως αυτό το είδος χρησιμοποιείται σε ποταμούς, ιδίως στις εκβολές για την απομάκρυνση φερόμενης λάσπης.

Τις απλούστερες βυθοκόρους αποτελούν ειδικές πλατφόρμες επί των οποίων φέρεται ερπυστριοφόρος γερανός ξηράς που φέρει «αρπάγη» που πέφτει στο νερό ανοικτή και κατά την ανέλκυση αυτή κλείνει μηχανικά αποσπώντας έτσι μέρος της λάσπης από τον βυθό.

Μετά τον Β΄ Π.Π. οι βυθοκόροι εξελίχθηκαν σημαντικά. Στην Ελλάδα με τέτοια σκάφη το 1948 έγινε ο καθαρισμός και η διάνοιξη του Ισθμού της Κορίνθου που είχαν συστηματικά αποφράξει οι Γερμανοί με σιδηροδρομικά βαγόνια, αυτοκίνητα και χωμάτινους όγκους λίγο πριν την αποχώρησή  τους (Οκτώβριος 1944).

(¹) Σημειώνεται πως η Βυθοκόρος ακόμη και αν είναι αυτοκινούμενη, θεωρείται βοηθητικό ναυπήγημα και όχι πλοίο με την ιδιότητα της ναυσιπλοΐας. (Σχετ. Αποφάσεις Εφετείου Βενετίας 1876, και 5 Απριλίου 1883).

## Εξωτερικοί σύνδεσμοι
* 
* 

Κατηγορία:Βοηθητικά πλοία
Κατηγορία:Εξοπλισμός λιμένων
Εμπορικός στόλος

Με τον όρο **εμπορικός στόλος** () χαρακτηρίζεται τόσο το σύνολο των εμπορικών πλοίων μιας Χώρας (εθνικός εμπορικός στόλος) όσο και το σύνολο των εμπορικών πλοίων ενός συνασπισμού Χωρών (π.χ. ΕΕ) ή και ακόμη το σύνολο των εμπορικών πλοίων του κόσμου όπου τότε γίνεται αναφορά  για τον Παγκόσμιο εμπορικό στόλο.

Ο Παγκόσμιος εμπορικός στόλος το 1974 (1η Ιουνίου) αριθμούσε 30.279 πλοία συνολικής χωρητικότητας 286.844.774 κόρων ο.χ. ή συνολικού εκτοπίσματος 467.694.580 τόνοι d.w. από τα οποία τα 6.712 πλοία (126.871.657 κ.ο.χ.) ήταν δεξαμενόπλοια και τα υπόλοιπα 23.567 πλοία (159.973.117 κ.ο.χ.) ήταν φορτηγά, επιβατηγά κ.ά.

## Ελληνική εμπορική ναυτιλία

Ο ελληνικός εμπορικός στόλος ασχολείται σήμερα με το εμπόριο και τη μεταφορά αγαθών και υπηρεσιών παγκοσμίως. Αποτελείται από τα εμπορικά πλοία που ανήκουν σε Έλληνες εφοπλιστές, που φέρουν είτε την ελληνική σημαία είτε κάποια σημαία ευκαιρίας.

Η Ελλάδα είναι ένα ναυτικό έθνος κατά παράδοση, καθώς η ναυτιλία είναι αναμφισβήτητα η αρχαιότερη μορφή ενασχόλησης των Ελλήνων και βασικό στοιχείο της ελληνικής οικονομικής δραστηριότητας από την αρχαιότητα. Το 2015, η Ελληνική Εμπορική Ναυτιλία ήλεγχε τον μεγαλύτερο εμπορικό στόλο στον κόσμο από άποψη χωρητικότητας με συνολικό DWT 334.649.089 τόνους και στόλο 5.226 ελληνικών πλοίων, σύμφωνα με τον Βρετανικό οργανισμό Lloyd's List.  Η Ελλάδα κατατάσσεται επίσης σε υψηλή θέση όσον αφορά όλους τους τύπους πλοίων, συμπεριλαμβανομένης της πρώτης για δεξαμενόπλοια και φορτηγά χύδην φορτίου.

## Παραπομπές


Κατηγορία:Ναυτιλιακή οικονομία
Ερείκουσα

Η **Ερείκουσα** (παλαιότερη ονομασία: *Μέρλερε* ή *Μερλέρα*, που προέρχεται από την ιταλική ονομασία του νησιού Merlera) είναι το δεύτερο σε μέγεθος από τα τρία **[[Διαπόντια Νησιά]]** βορείως της Κέρκυρας, αποτελεί το βορειότερο σημείο των Επτανήσων και έχει έκταση 4,449 τ. χλμ. Είναι το βορειότερο ελληνικό νησί του Ιονίου. Απέχει από την Κέρκυρα 29 ν.μ. και η διάρκεια της διαδρομής είναι 2 ώρες και 30 λεπτά.
αριστερά|μικρογραφία|157x157εσ|Βάρκες στο λιμανάκι Πόρτο της Ερεικούσας.
Το νησί θεωρείται ότι οφείλει το όνομά του στον θάμνο Ερείκη (ή Ρείκι), που φύεται παντού σε ολόκληρο το νησί και ανθίζει τον Οκτώβριο. Το ψηλότερο σημείο του είναι το Σαντάρδο που έχει υψόμετρο περίπου 130 μέτρα.  Είναι καταπράσινο και προσφέρεται για ήσυχες αποδράσεις. Οι κυριότερες παραλίες του είναι στο *Πόρτο* και το *Μπραγκίνι*. 

Αποτελεί την ομώνυμη κοινότητα του Δήμου Κεντρικής Κέρκυρας και Διαποντίων Νήσων. Σύμφωνα με την απογραφή 2021 απογράφησαν 303 κάτοικοι ενώ με αυτήν του 2011 είχε 496 κατοίκους.

## Παραπομπές


## Εξωτερικοί σύνδεσμοι
* 
* 

Κατηγορία:Επτάνησα
Κατηγορία:Διαπόντια Νησιά
Κατηγορία:Περιφερειακή ενότητα Κέρκυρας
Κατηγορία:Δήμος Κεντρικής Κέρκυρας και Διαποντίων Νήσων
Δήμος Ιθάκης

Ο **Δήμος Ιθάκης** είναι δήμος στην Περιφερειακή Ενότητα Ιθάκης των Ιονίων Νήσων. Το έδαφος του δήμου αριθμεί έκταση της τάξεως των 117,8 τετραγωνικών χιλιομέτρων, ενώ, σύμφωνα με την απογραφή του 2021, έχει συνολικό μόνιμο πληθυσμό 2.862 κατοίκους. Έδρα του δήμου αποτελεί το Βαθύ, επίσης γνωστό ως Ιθάκη.

Το έδαφος του Δήμου Ιθάκης καλύπτει το σύνολο της έκτασης του νησιού. Παράλληλα, περιλαμβάνει μικρότερης έκτασης νησιά, όπως τα Αρκούδι, Άτοκος, Δρακονέρα, Καρλονήσι, Λαζαρέτο, Λυγία, Μάκρη, Οξεία, Ποντικός, Προβάτι και Βρομώνας, τα περισσότερα εκ των οποίων βρίσκονται εντός του αρχιπελάγους των Εχινάδων.

## Οικισμοί και νησίδες
Αναλυτικά οι οικισμοί και οι νησίδες που αποτελούν τον δήμο Ιθάκης:

:**Δημοτικό διαμέρισμα Ιθάκης** [ 1.826 ]
::* η Ιθάκη [ 1.816 ]
::* ο Αετός [ 10 ]
::* το Αρκούδι (νησίδα) [ 0 ]
::* η Άτοκος (νησίδα) [ 0 ]
::* ο Βρόμωνας (νησίδα) [ 0 ]
::* η Δρακονέρα (νησίδα) [ 0 ]
::* το Καρλονήσι (νησίδα) [ 0 ]
::* το Λαζαρέτο (νησίδα) [ 0 ]
::* η Μάκρη (νησίδα) [ 0 ]
::* η Οξεία (νησίδα) [ 0 ]
::* ο Ποντικός (νησίδα) [ 0 ]
::* το Προβάτι (νησίδα) [ 0 ] 
:**Δημοτικό διαμέρισμα Ανωγής Ιθάκης** [ 50 ]
::* η Ανωγή [ 50 ]
::* η Μονή Καθαρών [ 0 ]   
:**Δημοτικό διαμέρισμα Εξωγής** -- η Εξωγή [ 42 ]
:**Δημοτικό διαμέρισμα Κιονίου** -- το Κιόνι [ 171 ]
:**Δημοτικό διαμέρισμα Λεύκης Ιθάκης** [ 56 ]
::* η Λεύκη [ 43 ]
::* ο Άγιος Ιωάννης [ 13 ]   
:**Δημοτικό διαμέρισμα Περαχωρίου Ιθάκης** [ 354 ]
::* το Περαχώρι [ 354 ]
::* η Λυγία (νησίδα) [ 0 ]   
:**Δημοτικό διαμέρισμα Πλατρειθιά Ιθάκης** [ 260 ]
::* ο Πλατρειθιάς [ 210 ]
::* οι Φρίκες [ 50 ]   
:**Δημοτικό διαμέρισμα Σταυρού** -- ο Σταυρός [ 325 ]

## Δήμαρχοι Ιθάκης

## Παραπομπές


## Εξωτερικοί σύνδεσμοι
* 
* 

Κατηγορία:Δήμοι της Ελλάδας
Λίμνη της Γενεύης

Η **Λίμνη της Γενεύης** ή **Λίμνη Λεμάν** () είναι η δεύτερη μεγαλύτερη λίμνη γλυκού νερού στην κεντρική Ευρώπη (μετά από τη λίμνη Μπάλατον). Το 60% της επιφάνειάς της ανήκει στην Ελβετία (καντόνια Γενεύης, Βω και Βαλαί) και το 40% στη Γαλλία (νομός Άνω Σαβοΐας). Η ακτή μεταξύ της Νυόν και της Λωζάνης αποκαλείται Λα Κοτ (La Côte), και μεταξύ της Λωζάνης και του Βεβέ καλείται Λαβώ (Lavaux).

Η συνολική επιφάνειά της είναι περίπου 582 τ.χλμ., μετρώντας 73 χλμ. στο μήκος. Λόγω της ημισεληνοειδούς μορφής γύρω από το Υβουάρ (Yvoire) στη νότια ακτή, η λίμνη μπορεί να διαιρεθεί σε μια «μεγάλη» στην ανατολή και μια «μικρή λίμνη» στη δύση. 

Η μοναδική επίγεια οδός απορροής των υδάτων της λίμνης είναι ο ποταμός Ροδανός ο οποίος είναι και ο βασικός τροφοδότης της λίμνης σε νερό. Εισέρχεται στη λίμνη στην πόλη Βιλνέβ (Villeneuve) και εξέρχεται στη Γενεύη.

## Πόλεις

Κατάλογος μεγάλων πόλεων που είναι κτισμένες στις όχθες της λίμνης.

Γενεύης
Γενευη
Αρχάγγελος Γαβριήλ

Ο **Αρχάγγελος Γαβριήλ** είναι ένας από τους Αρχαγγέλους. Το όνομά του σημαίνει «άνθρωπος του Θεού» και είναι ένας από τους λίγους Αγγέλους που αναφέρονται στην Αγία Γραφή.

Ο Αρχάγγελος Γαβριήλ είναι ο Άγγελος που εμφανίστηκε στον προφήτη Δανιήλ, καθώς και στη γυναίκα του Μανωέ και της ανήγγειλε πως θα γεννήσει τον Σαμψών. Επίσης, στον ιερέα Ζαχαρία, ανήγγειλε πως θα γεννήσει τον Άγιο Ιωάννη τον Πρόδρομο. Αυτός ήταν ο Άγγελος που έφερε το χαρμόσυνο μήνυμα στη Μαριάμ, για τη γέννηση του Ιησού Χριστού. Ο Αρχάγγελος Γαβριήλ καθησύχασε τους φόβους του Ιωσήφ και ο ίδιος παρουσιάστηκε στους βοσκούς. Επίσης, ανήγγειλε στον Ιωσήφ να πάρει τη Μαρία και το βρέφος και να φύγει στην Αίγυπτο και ύστερα από καιρό να επιστρέψει στη γη του Ισραήλ.
μικρογραφία|305x305εσ|Ο Αρχάγγελος Γαβριήλ
Ο Αρχάγγελος Γαβριήλ τιμάται από την Ορθόδοξη Εκκλησία στις 26 Μαρτίου, στις 13 Ιουλίου, καθώς επίσης και στις 8 Νοεμβρίου, μαζί με τον Αρχάγγελο Μιχαήλ (η Σύναξη αυτών). και η Καθολική στις 29 Σεπτεμβρίου

## Υποσημειώσεις


## Δείτε επίσης
*Αρχάγγελος
*Αρχάγγελος Μιχαήλ
*Αρχάγγελος Ραφαήλ

Κατηγορία:Αρχάγγελοι
ΧΝΚ Ριέκα

Η **ΧΝΚ Ριέκα** (κροατικά: *HNK Rijeka*) είναι ποδοσφαιρικός σύλλογος με έδρα τη Ριέκα της Κροατίας. Η ομάδα διεξάγει τους εντός έδρας αγώνες της στο Στάντιον Ρουγέβιτσα χωρητικότητας 8.279 θεατών. 

## Ιστορία
Ιδρύθηκε το 1925 σαν **Ουνιόν σπορτίβα Φιουμεάνα** και την ίδια χρονιά εντάχτηκε στην Γ εθνική της Ιταλίας. Ο λόγος ήταν ότι τότε η ευρύτερη περιοχή του Φιούμε όπου είναι και η Ριέκα ανήκε στην Ιταλία. Αγωνίστηκε δύο χρονιές στην Β΄Εθνική του Ιταλικού πρωταθλήματος, το 1929-1930 και 1940-1941. Το 1945 με την λήξη του Β΄Παγκοσμίου πολέμου το Φιούμε περνάει στην Γιουγκοσλαβία και η Ουνιόν σπορτίβα Φιουμεάνα εντάσσεται στην Γιουγκοσλαβική ποδοσφαιρική ομοσπονδία όπου αγωνίστηκε μέχρι το 1992 όταν και διαλύθηκε η Γιουγκοσλαβία. Σήμερα αγωνίζεται στα πρωταθλήματα της Κροατίας. Στις 3 Ιουνίου 1954 πήρε το σημερινό της όνομα.

## Τίτλοι
* Κύπελλα Γιουγκοσλαβίας: 1978, 1979
* Φιναλίστ Κυπέλλου Γιουγκοσλαβίας: 1987
* Πρωτάθλημα ποδοσφαίρου Κροατίας: 2017, 2025
* Κύπελλα Κροατίας: 2005, 2006, 2014, 2017, 2019, 2020
* Φιναλίστ Κυπέλλου Κροατίας: 1994
* Φιναλίστ Σούπερ Καπ Κροατίας: 2006
* Βαλκανικό Κύπελλο: 1978
* Φιναλίστ Βαλκανικού κυπέλλου: 1980

## Παραπομπές


## Εξωτερικοί σύνδεσμοι
* Επίσημη ιστοσελίδα
* Η σελίδα του συλλόγου στην UEFA

Ριεκα
Ρ
Κατηγορία:Ιδρύσεις ποδοσφαιρικών ομάδων το 1946
Μπεγλέρι

μικρογραφία|Ένα σύγχρονο σύνολο μπεγλεριού.
μικρογραφία
Το **μπεγλέρι** είναι μικρό παιχνίδι δεξιοτήτων το οποίο αποτελείται από ένα ή περισσότερα σφαιρίδια σε κάθε άκρο μιας μικρής χορδής ή αλυσίδας. Μπορεί να γυριστεί και να περιστραφεί γύρω από τα δάχτυλα με σκοπό την εκτέλεση κόλπων. Το μπεγλέρι προέρχεται από την Ελλάδα και από το κομπολόι, όργανο το οποίο συχνά χρησιμοποιείται ως ασχολία για να περάσει ο χρόνος ή για να είναι τα χέρια απασχολημένα. Ενώ τα κομπολόγια έχουν σφαιρίδια που σχηματίζουν κλειστό κύκλο, τα σφαιρίδια του μπεγλεριού σπειρώνονται σε ανοιχτό κλώνο, συνήθως σε συμμετρικό σχηματισμό, με ίση στάθμιση και στα δύο άκρα. Τα μπεγλέρια έχουν σε πολλές μορφές, αποτελούμενες από ημιπολύτιμες πέτρες ή μεταλλικές χάντρες. Ακόμα, φτιάχνονται από κεχριμπάρι, κέρατο, κόκαλο, ελεφαντόδοντο, φατουράν, ξύλο, μηλοκόραλλο, γιούσουρι (μαύρο κοράλλι), τεχνητή ρητίνη, μοσχοκάρυδο και άλλα αρωματικά, σούντουρους, και πολλά άλλα. Μπορούν να έχουν παρόμοια μορφή με το κρουστό όργανο κασάκα, αλλά είναι πολύ μικρότερο ως προς το μέγεθος.

## Σύγχρονη αναβίωση
Ιστορικά, το μπεγλέρι συνδέθηκε με την Ελληνική υποκουλτούρα του μάγκα, και το ρεμπέτικο, το οποίο ήταν δημοφιλές μέχρι τη δεκαετία του 1960. Τα τελευταία χρόνια, η δημοτικότητα του μπεγλεριού εκτός της Ελλάδας έχει αυξηθεί, ως παιχνίδι δεξιοτήτων και καθημερινό στοιχείο μεταφοράς. Αυτό έχει οδηγήσει σε πολλαπλασιασμό των σχεδίων και στυλ του μπεγλεριού, χρησιμοποιώντας κάθε είδος σύγχρονων υλικών. Η πρόσφατη άνοδος του ενδιαφέροντος μεταξύ των συλλεκτών και των φίλων των παιχνιδιών δεξιοτήτων χρονολογείται τουλάχιστον από τις αρχές της δεκαετίας του 2010, όταν άρχισε να κερδίζει δημοτικότητα στους κύκλους των χομπιστών. Καθώς η δημοτικότητα του παιχνιδιού αυξήθηκε στα διαδικτυακά φόρουμ και κοινωνικά μέσα, άρχισαν να εμφανίζονται διαφορετικά στυλ παιχνιδιού. Έχει αναπτυχθεί ένα ευρύ φάσμα διαφορετικών μορφών παιχνιδιού και κατηγοριών κόλπων, πολλά από τα οποία μπορούν να εκτελεστούν μόνο με σχετικά μακρόστενα μπεγλέρια, που ονομάζεται "μακριά παιχνίδια" από άτομα που είναι φίλοι του είδους. 
μικρογραφία|Μια ποικιλία από μπεγλέρια κατασκευασμένα από διαφορετικά μέταλλα.
Λόγω της φύσης του παιχνιδιού, το μπεγλέρι έχει μετατοπιστεί από τις παραδοσιακές περίτεχνες χάντρες σε απλούστερες χάντρες προσανατολισμένες στην απόδοση. Δύο συνηθισμένοι τύποι μπεγλεριού είναι οι "χάντρες με πυγμή μαϊμούς", κατασκευασμένες από παράχορδα, καθώς και οι συμπαγείς χάντρες, οι οποίες μπορούν να κατασκευαστούν από μέταλλο (αργίλιο, χάλυβας, τιτάνιος), ακρυλική ρητίνη, Ντελρίν, ή ξύλο. Ο πρώτος τύπος κατασκευάζονται συνήθως από άτομα που αρχίζουν να ασκούν "σφεντόνα" (ο κοινός όρος για την χειραγώγηση του μπεγλεριού). Οι χάντρες στερεού τύπου αυξάνουν την δημοτικότητα τους. Υπάρχουν μερικές εταιρείες οι οποίες αναπτύσσουν χάντρες με νέες γεωμετρικές διαστάσεις, βασισμένες στα σχόλια από τους καταναλωτές.

## Παραπομπές

Κατηγορία:Ελληνικός πολιτισμός
Κατηγορία:Σωματική δραστηριότητα και παιχνίδια επιδεξιότητας
Ένωση Ελλήνων Εφοπλιστών

Η **Ένωση Ελλήνων Εφοπλιστών** αποτελεί το βασικό όργανο εκπροσώπησης των Ελλήνων εφοπλιστών.

Συγκροτήθηκε τον Φεβρουάριο του 1916 και χρησιμοποιούσε το Μέγαρο Σπυράκη στον Πειραιά για τις εγκαταστάσεις της. Ο πρώτος της πρόεδρος ήταν ο Λεωνίδας Εμπειρίκος ενώ η σημερινή πρόεδρος είναι η Μελίνα Τραυλού Υπάρχει επίσης παράρτημα της στο Λονδίνο της Αγγλίας το οποίο ιδρύθηκε το 1935 από τον Άγγελο Λούζη.

## Σκοπός και δράσεις
Σκοπός της Ένωσης, σύμφωνα με το Καταστατικό της, είναι η προστασία και προώθηση των συμφερόντων της Ελληνικής εμπορικής ναυτιλίας. Στα 102 χρόνια λειτουργίας της Ένωσης συγκροτήθηκαν 53 Διοικητικά Συμβούλια και εκλέχθηκαν 16 Πρόεδροι.

Η ΕΕΕ δραστηριοποιείται σε συνεργασία με διεθνή και ευρωπαϊκά θεσμικά όργανα και ενδιαφερόμενους φορείς. Έχει επίσης τακτικές συναντήσεις με τη Διεθνή Ένωση Εταιρειών Ταξινόμησης (IACS) και μεμονωμένες εταιρείες ταξινόμησης. Η ΕΕ διατηρεί συνεχείς διμερείς σχέσεις με άλλες ενώσεις εφοπλιστών. Επιπλέον, επισκέπτεται τακτικά τις Η.Π.Α. και συναντιέται με τη Διοίκηση και το Κογκρέσο για την προώθηση κοινών στρατηγικών συμφερόντων και την καλύτερη κατανόηση των θαλάσσιων θεμάτων αμοιβαίου ενδιαφέροντος.

Σε εθνικό επίπεδο, η ΕΕΕ συνεργάζεται με τις Ελληνικές αρχές, ιδίως με το Υπουργείο Ναυτιλίας και Νησιωτικής Πολιτικής και οργανώσεις ναυτικών σχετικά με την ανταγωνιστικότητα της χώρας, τις προσλήψεις ναυτικών και τη θαλάσσια εκπαίδευση.

Τα τελευταία χρόνια τα μέλη του συνδέσμου έχουν αναλάβει πολλές πρωτοβουλίες κοινωνικής ευθύνης, με το αποκορύφωμα να είναι η ίδρυση της «Συν-Ένωσις» το 2016, μιας αστικής, μη κερδοσκοπικής εταιρείας κοινωνικής προσφοράς Ελληνικού εφοπλισμού.

## Πρόεδροι της ΕΕΕ και Διοικητικό Συμβούλιο

### Πρόεδροι
Οι 17 διατελέσαντες πρόεδροι της ΕΕΕ

### Διοικητικό Συμβούλιο
Η σύνθεση του διοικητικού συμβουλίου

## Παρεμφερείς Σύνδεσμοι
Εκτός όμως από την κύρια αυτή Ένωση, στην οποία συμμετέχουν πλοιοκτήτες ποντοπόρων πλοίων, υπάρχει και ο Σύνδεσμος Επιχειρήσεων Επιβατηγού Ναυτιλίας (πρώην Ένωση Εφοπλιστών Επιβατηγών Πλοίων), που ιδρύθηκε το 1921 και εκπροσωπεί τον κλάδο των επιβατηγών πλοίων, δηλαδή τα επιβατηγά - οχηματαγωγά πλοία των ακτοπλοϊκών συγκοινωνιών, τα επιβατηγά - οχηματαγωγά πλοία διεθνών πλοών (γραμμή Ελλάδας - Ιταλίας), καθώς και τα κρουαζιερόπλοια.

## Παραπομπές


## Εξωτερικοί σύνδεσμοι
Ιστοσελίδα
Συν-Ένωσις

Ε
Κατηγορία:Ενώσεις εργοδοτών στην Ελλάδα
Κατηγορία:Ελληνική ναυτιλία
Σοσιαλιστικό Κόμμα (Γαλλία)

Το **Σοσιαλιστικό Κόμμα** (*Parti Socialiste, συντ.: *'PS**') είναι γαλλικό σοσιαλδημοκρατικό πολιτικό κόμμα. Οι πρώην πρόεδροι της χώρας Φρανσουά Μιτεράν και Φρανσουά Ολλάντ, ήταν μέλη του Σοσιαλιστικού Κόμματος.

Με τη σημερινή του μορφή ιδρύθηκε το 1969, διαδεχόμενο το Γαλλικό Τμήμα της Εργατικής Διεθνούς, *SFIO- Séction Fransaise de l'International Ouvrier*. Για πρώτη φορά κέρδισε την εξουσία στις εκλογές του 1981 υπό την Προεδρία του Φρανσουά Μιτεράν. Είναι μέλος της Σοσιαλιστικής Διεθνούς και χρώματά του είναι το κόκκινο και το ροζ.

Από το 2014 έως το 2017 Γενικός Γραμματέας ήταν ο Ζαν-Κριστόφ Καμπαντελίς. Έκτοτε η θέση αυτή κατέχεται από τον βουλευτή Ολιβιέ Φωρ.

## Αποτέλεσμα εκλογών

Το 2017 το κόμμα κατέρρευσε καθώς από την πρώτη θέση που είχε κερδίσει το 2012 με 40.9% και 280 έδρες έπεσε στην πέμπτη θέση με 5.9% και μόλις 30 έδρες ως αποτέλεσμα της ανεπιτυχούς προεδρίας του Φρανσουά Ολλάντ, σε συνδυασμό με εσωκομματικές διαμάχες οι οποίες οδήγησαν στην περαιτέρω αποδυνάμωσή του.

*1973 23.7% 102/577 δεύτερο κόμμα
*1978 28.3% 104/577 τρίτο κόμμα
*1981 49.2% 270/577 πρώτο κόμμα
*1986 31.1% 206/577 πρώτο κόμμα 
*1988 45%  261/577 πρώτο κόμμα
*1993 19.9% 53/577 τρίτο κόμμα 
*1997 38.1% 255/577 πρώτο κόμμα 
*2002 35.1% 140/577 δεύτερο κόμμα 
*2007 42.9% 186/577 δεύτερο κόμμα 
*2012 40.9% 280/577 πρώτο κόμμα 
*2017 5.9% 30/577 πέμπτο κόμμα

## Παραπομπές


## Εξωτερικοί σύνδεσμοι
* 
* Επίσημο site του κόμματος
Εμπορικός αποκλεισμός

Ο **εμπορικός αποκλεισμός** (commercial blockade), σύμφωνα με το Διεθνές Δίκαιο και ειδικότερα με το Δίκαιο Πολέμου αποτελεί στην ουσία ένα σύνολο προκαταρκτικών ενεργειών του πολιορκητικού πολέμου που έχουν ως στόχο την αποκοπή κάθε επικοινωνίας του πολιορκουμένου.

## Διάκριση
1. Ανάλογα στο χώρο που εφαρμόζεται διακρίνεται σε: 
:α) Ηπειρωτικό αποκλεισμό, 
:β) Ναυτικό αποκλεισμό και 
:γ) Αεροπορικό αποκλεισμό.

2. Ανάλογα με την μορφή με την οποία εφαρμόζεται, έναντι τρίτων, διακρίνεται σε:
:α) *Υποχρεωτικό αποκλεισμό* και
:β) *Πλασματικό αποκλεισμό*.

Σημειώνεται ότι σύμφωνα με την Διακήρυξη των Παρισίων του 1865, (Πολέμου συμβάσεις), που τέθηκε και η βασική έννοια του όρου, προκειμένου αυτός να είναι υποχρεωτικός, έναντι τρίτων, θα πρέπει η Πολιτεία  (χώρα) που τον επιβάλει έναντι άλλης χώρας να έχει και τη δύναμη της επιβολής του με στρατιωτικές δυνάμεις ώστε να επιφέρει νόμιμα αποτελέσματα. Διαφορετικά αν αυτός συνίσταται σε μια γραπτή προκήρυξη, δηλαδή διακοίνωση που αναφέρεται σε αποκλεισμό χώρου (στεριάς, θάλασσας ή αέρος) μιας επικράτειας χωρίς να σταλούν στρατιωτικές δυνάμεις που να εποπτεύσουν την εφαρμογή του, χαρακτηρίζεται **πλασματικός** και η εφαρμογή του από τρίτους εξαρτάται ή επαφίεται στις επιμέρους συμμαχίες και εμπορικές διεθνείς σχέσεις των τελευταίων.

## Δείτε επίσης
*αποκλεισμός

Κατηγορία:Διεθνές Δίκαιο
Κατηγορία:Δίκαιο πολέμου
Κατηγορία:Εμπόριο
Σοσιαλιστική Διεθνής

μικρογραφία|250px|Χώρες στις οποίες κυβερνούσε κόμμα-μέλος της Σοσιαλιστικής Διεθνούς τον Ιανουάριο του 2015
Η **Σοσιαλιστική (Σοσιαλ-Δημοκρατία) Διεθνής** είναι μια διεθνής οργάνωση στην οποία συμμετέχουν σοσιαλιστικά, εργατικά και σοσιαλδημοκρατικά κόμματα από ολόκληρο τον κόσμο. Ιδρύθηκε το 1951 ως συνέχεια της Διεθνούς των Εργατικών και Σοσιαλιστικών Κομμάτων, η οποία αποτελούσε μετεξέλιξη της Β΄ Διεθνούς που υπήρχε από το 1889 και είχε σημαντική διεθνή πολιτική δράση μέχρι τα χρόνια του μεσοπολέμου.

Η Σοσιαλιστική Διεθνής (Σ.Δ.) έχει 159 μέλη από τα οποία 102 είναι εθνικά κόμματα με καθεστώς πλήρους μέλους, 30 είναι εθνικά κόμματα με καθεστώς συμβουλευτικού μέλους, και 14 είναι εθνικά κόμματα με καθεστώς μέλους-παρατηρητή. Στη Σ.Δ. συμμετέχουν επίσης τρεις συνδεδεμένες οργανώσεις (Σοσιαλιστική Εκπαιδευτική Διεθνής, Σοσιαλιστική Διεθνής Νεολαία, Σοσιαλιστική Διεθνής Γυναικών) και 10 ανεξάρτητες διεθνείς οργανώσεις (όπως το Διεθνές Συνδικάτο Εκπαιδευτικών και το Ευρωπαϊκό Σοσιαλιστικό Κόμμα). 58 από τα εθνικά κόμματα μέλη της Σ.Δ μετέχουν στην κυβέρνηση, είτε αυτόνομα, είτε ως μέλη κυβερνητικών συνασπισμών. Θεωρείται ευρωσκεπτιστικό.

Μέλη της Σ.Δ. είναι εργατικά, σοσιαλιστικά, και σοσιαλδημοκρατικά κόμματα. Ο ρόλος αυτών των κομμάτων είναι αισθητός σε όλες τις ηπείρους είτε σε κυβερνητική θέση, είτε σε ρόλο αξιωματικής αντιπολίτευσης. Στην Ευρωπαϊκή Ένωση συγκεκριμένα, κόμματα μέλη της Σ.Δ. είναι στην κυβέρνηση σε 7 από τα 27 κράτη/μέλη: στην Ιταλία, το Βέλγιο, τη Φινλανδία, την Πορτογαλία, το Λουξεμβούργο, τη Βουλγαρία και την Ισπανία. Στα υπόλοιπα 15 κράτη/μέλη, τα κόμματα που μετέχουν στη Σ.Δ. είναι αξιωματική αντιπολίτευση. Στον ευρύτερο ευρωπαϊκό χώρο τα μέλη της Σ.Δ. έχουν αξιοσημείωτη παρουσία και συμμετέχουν σε κυβερνητικό σχηματισμό σε χώρες όπως η Νορβηγία και η Ελβετία.

Πρόεδρος της Σοσιαλιστικής διεθνούς είναι σήμερα ο πρωθυπουργός της Ισπανίας Πέδρο Σάντσεθ, που διαδέχθηκε τον πρώην πρωθυπουργό της Ελλάδας Γιώργο Παπανδρέου, ενώ Γενικός Γραμματέας είναι ο Λουίς Αγιάλα από τη Χιλή.

## Παραπομπές


## Εξωτερικοί σύνδεσμοι
* 


Κατηγορία:Ιστορία του σοσιαλισμού
Αρχαία Φενεός Κορινθίας

Η **Αρχαία Φενεός** (*παλαιά ονομασία: Καλύβια*) είναι ορεινό χωριό της Κορινθίας. Είναι κτισμένη στους πρόποδες της νοτιότερης απόληξης του όρους Χέλμου (Αροανία), της Ντουρντουβάνας (Πεντέλεια - υψόμετρου 2.180 μέτρων) και την λεκάνη/πεδιάδα του Φενεού σε υψόμετρο 812 μέτρων. Διοικητικά ανήκει στην κοινότητα Αρχαίας Φενεού της δημοτικής ενότητας Φενεού του Δήμου Σικυωνίων της Περιφέρειας Πελοποννήσου. Σύμφωνα με την απογραφή του 2021 έχει 171 μόνιμους κατοίκους. Απέχει 44 χιλιόμετρα από το Δερβένι και 100 χιλιόμετρα από την Kόρινθο. 

Η παλαιότερη ονομασία του ήταν Καλύβια. Το χωριό πήρε το σύγχρονο όνομα του από την αρχαία πόλη της Φενεού που βρίσκεται σε κοντινή απόσταση με επισκέψιμο αρχαιολογικό χώρο. Στην κεντρική πλατεία υπάρχει ένα μουσείο και μικρή κοινοτική βιβλιοθήκη με μια μικρή αρχαιολογική συλλογή. Πολύ κοντά στο χωριό βρίσκεται το μοναστήρι του Αγίου Γεωργίου με σπάνια κειμήλια, η τεχνητή λίμνη "Δόξα" και το μνημείο των εκτελεσθέντων αντικομουνιστών του εμφυλίου πολέμου. 

## Ιστορικά στοιχεία
Ο Γάλλος περιηγητής Φρανσουά Πουκεβίλ το αναφέρει ως *Calivis-tis-Phonias* (*V, 184*) να υπάγεται στην Επαρχία Κορινθίας (*Cadastre de la Corinthie en dehors de l' Isthme*) → Τμήμα Σικυώνας ή Βόχας (*Sicyonie ou Voca*) με αριθμό οικογενειών: 300. Στην Εκστρατεία του Μοριά καταγράφεται με την ονομασία *Kalyvia* να υπάγεται στην Επαρχία Κορίνθου (*Corinthe*) με αριθμό οικογενειών: 77 και συνολικό πληθυσμό: 366 άτομα. Στο Αρχείο Ιωάννου Καποδίστρια αναφέρεται ως *Καλύβια* στην Επαρχία Κορίνθου → Τμήμα Ζάχολης με Αριθμό οικογενειών: 77 και συνολικό πληθυσμό: 333 άτομα. 

## Πληθυσμός
Η Αρχαία Φενεός έχει σημειώσει σημαντικές αυξομειώσεις στον πληθυσμό της. Από το 1879 μέχρι και το 1940 ο πληθυσμός υπήρξε γενικά αυξητικός με πολλές ωστόσο χρονιές που είχαν αρνητική τάση. Από το 1961 μέχρι και σήμερα έχει υπάρξει πολλή μεγάλη μείωση με μικρή επιβράδυνση τις τελευταίες δύο δεκαετίες. 

## Παραπομπές


Κατηγορία:Χωριά της περιφερειακής ενότητας Κορινθίας
Κατηγορία:Δήμος Σικυωνίων
Στυμφαλία Κορινθίας

Η **Στυμφαλία** (*παλαιά ονομασία: Μάτσιζα*) είναι ορεινό χωριό του Δήμου Σικυωνίων στο νομό Κορινθίας. Το χωριό είναι κτισμένο στο οροπέδιο της Στυμφαλίας σε υψόμετρο 627 μέτρων δίπλα στην ομώνυμη λίμνη, στους πρόποδες του όρους Ζήρεια (Κυλλήνη). Αποτελεί την έδρα της κοινότητας Στυμφαλίας στην οποία υπάγεται και ο οικισμός Κιόνια. Σύμφωνα με την απογραφή του 2021 έχει 131 μόνιμους κατοίκους.  

Σώζονται ερείπια από την αρχαία πόλη και τμήματα από τον οχυρωματικό περίβολο. Κατά τη μυθολογία, εδώ ζούσαν οι Στυμφαλίδες Όρνιθες, που σκότωσε ο Ηρακλής στον έκτο άθλο του. Το χωριό συγκατελεγόταν τον 19ο αιώνα ανάμεσα στα αρβανιτοχώρια της Κορινθίας.

## Πληθυσμός
Ο πληθυσμός της Στυμφαλίας αυξήθηκε σημαντικά απο το 1879 μέχρι και το 1961 ενώ απο τότε έχει παραμείνει σταθερός. 

## Παραπομπές


## Εξωτερικοί σύνδεσμοι

*  Panoramio, Φωτογραφίες από το '''Στυμφαλία'''
* Κορινθία - φωτογραφίες Στυμφαλίας 

Κατηγορία:Χωριά της περιφερειακής ενότητας Κορινθίας
Κατηγορία:Δήμος Σικυωνίων